### Grozījumi likumā „Par iedzīvotāju ienākuma nodokli”

Izdarīt likumā "Par iedzīvotāju ienākuma nodokli" (Latvijas Republikas Augstākās Padomes un Valdības Ziņotājs, 1993, 22./23.nr.; Latvijas Republikas Saeimas un Ministru Kabineta Ziņotājs, 1994, 2., 23.nr.; 1995, 8., 14.nr.; 1996, 9.nr.; 1997, 3., 21.nr.; 1998, 1.nr.; 1999, 24.nr.; 2000, 5.nr.; 2001, 1., 24.nr.; 2002, 6.nr.; 2003, 15.nr.; 2004, 2.nr., 2005, 2., 8., 24.nr., 2006 14., 22.nr.; 2007, 3.,12., 24.nr.; 2008, 12.nr.; 2009, 1., 2., 15., 16.nr.; Latvijas Vēstnesis, 2009, 200.nr.; 2010, 82., 131., 178., 206.nr.; 2011, 99., 144., 157., 204.nr.; 2012, 44., 92.nr.) šādus grozījumus:

1. Papildināt 8.pantu ar 2.7 **un 2.8** daļu šādā redakcijā:

„2.7 Algota darba ienākumam pielīdzina arī izsniegto skaidrās vai bezskaidrās naudas avansu, ko darbiniekam, valdes loceklim, padomes loceklim, īpašniekam, dalībniekam vai biedram piešķir komercsabiedrības, kooperatīvās sabiedrības, Eiropas komercsabiedrības, Eiropas kooperatīvās sabiedrības, Eiropas ekonomisko interešu grupas, biedrības, nodibinājumi, individuālie uzņēmumi, zemnieku vai zvejnieku saimniecības, organizācijas, individuālie komersanti vai fiziskās personas, kas reģistrējušās Valsts ieņēmumu dienestā kā saimnieciskās darbības veicējas, ja par to **vai tā daļu** nav veikts norēķins 90 dienu laikā pēc komandējuma beigām, bet pārējos gadījumos – 90 dienu laikā no skaidrās vai bezskaidrās naudas avansa izsniegšanas dienas. Šā panta daļas izpratnē 90 dienu periodu skaita ar nākamo dienu pēc komandējuma beigām vai pēc skaidrās vai bezskaidrās naudas avansa izsniegšanas dienas.

**2.8 Šā panta 2.7** **daļu nepiemēro, ja kopējā izsniegto skaidrās vai bezskaidrās naudas avansu atlikusī summa, kura ir avansa saņēmēja rīcībā, nepārsniedz valstī noteiktās minimālās mēneša darba algas apmēru.”**.

1. Papildināt 16.1pantu ar vienpadsmito daļu šādā redakcijā:

„11. Par ienākuma gūšanas dienu no šā likuma 8.panta 2.7daļas minētā ienākuma ir uzskatāma nākamā diena pēc 90 dienu perioda notecēšanas, ja šajās 90 dienās nav veikti norēķini par šā likuma 8.panta 2.7daļas minētajiem avansiem.”.

1. Papildināt pārejas noteikumus ar 96.punktu šādā redakcijā:

„96. Līdz 2012.gada 31.decembrim izsniegtajiem skaidrās vai bezskaidrās naudas avansiem, kurus darbiniekam, valdes loceklim, padomes loceklim, īpašniekam, dalībniekam vai biedram piešķir komercsabiedrības, kooperatīvās sabiedrības, Eiropas komercsabiedrības, Eiropas kooperatīvās sabiedrības, Eiropas ekonomisko interešu grupas, biedrības, nodibinājumi, individuālie uzņēmumi, zemnieku vai zvejnieku saimniecības, organizācijas, individuālie komersanti vai fiziskās personas, kas reģistrējušās Valsts ieņēmumu dienestā kā saimnieciskās darbības veicējas, par kuriem nav veikti norēķini līdz 2013.gada **30.jūnijam**, 2013.gada **1.jūlijā** piemēro šā likuma 8.panta 2.7 **un 2.8** daļā noteikto un aprēķina iedzīvotāju ienākuma nodokli no algota darba ienākumam pielīdzināta ienākuma. Attiecībā uz komandējumiem, kuriem skaidrās vai bezskaidrās naudas avanss izsniegts līdz 2012.gada 31.decembrim, bet darbinieks no komandējuma atgriežas pēc šī datuma, šā likuma 8.panta 2.7 daļā noteikto piemēro vispārējā kārtībā.”.

Likums stājas spēkā 2013.gada 1.janvārī.

Finanšu ministrs A.Vilks

14.09.2012

419

Veinberga 67083848

## [Inese.Veinberga@fm.gov.lv](mailto:Inese.Veinberga@fm.gov.lv)